Suchinthana/ta-wikipedia huggingface dataset:
சிவ் தாஸ் மீனா

சிவ் தாஸ் மீனா (Shiv Das Meena) என்பவர் இந்திய ஆட்சிப் பணி அதிகாரி ஆவார். இவர் தமிழ் நாட்டரசின் 49 ஆவது தலைமைச் செயலாளராகப் பணியாற்றினார்.

இளமையும் கல்வியும்
சிவ் தாஸ் மீனா இராசத்தான் மாநிலத்தினைச் சேர்ந்தவர். இவர் செய்ப்பூரில் உள்ள மாளவியா மண்டலப் பொறியியல் கல்லூரியில் இளநிலை பொறியியல் பட்டமும் பின்னர் முதுநிலை பொறியியல் பட்டமும் பெற்றுள்ளார். இந்திய அரசு நடத்தும் குடிமைப்பணித் தேர்வில் தேர்ச்சிபெற்ற மீனா, 1989ஆம் ஆண்டு தமிழ்நாட்டில் இந்திய ஆட்சிப் பணி அதிகாரியாகப் பதவியேற்றார்.

ஆட்சிப் பணியில்
சிவ் தாஸ் மீனா 1989ஆம் ஆண்டு காஞ்சிபுரம் மாவட்ட துணை ஆட்சியராக ஆகத்து 21-ல் பயிற்சியினைத் துவங்கினார். கோவில்பட்டி, கோயம்புத்தூர் உதவி ஆட்சியர் மற்றும் கூடுதல் ஆட்சியராகப் பதவி வகித்த பின்னர் 1998ஆம் ஆண்டு நாகப்பட்டின மாவட்ட ஆட்சியராகப் பதவியேற்றார். சுமார் 33ஆண்டுக்கால ஆட்சிப் பணியில் மருத்துவப் பணிகள் இயக்குநர், வேளான் துறை ஆணையர், வணிகவரித் துறை ஆணையர், சென்னை பெருநகர் வளர்ச்சி குழும நிர்வாக இயக்குநர், கூட்டுறவுத்துறை உள்ளிட்ட முக்கியத்துறைகளின் பொறுப்புகளை வகித்துள்ளார். 2011-ல் சிறப்புத் திட்டச் செயலாக்க துறையின் செயலாளராகப் பணியாற்றிய இவர், சிதம்பரம் அண்ணாமலைப் பல்கலைக்கழக நிர்வாக அதிகாரியாக நியமிக்கப்பட்டார். பொதுத்துறை செயலாளராகப் பணியாற்றிய மீனா, 2021 முதல் நகராட்சி நிர்வாகம் மற்றும் குடிநீர் வழங்கல் துறையின் செயலாளராப் பணியாற்றி வருகிறார். தமிழக அரசின் தலைமைச் செயலாளராக இருந்த வெ. இறையன்பு, பணி ஓய்வு பெறுவதை அடுத்து, தமிழகத்தின் 49-வது தலைமைச் செயலாளராக நியமிக்கப்பட்டார் 2024 ஆகஸ்ட் மாதம் ரியல் எஸ்டேட் ஒழுங்கு முறை ஆணைய தலைவராக நியமிக்கப்பட்டு உள்ளார்.

மேற்கோள்கள்

இந்திய ஆட்சிப் பணி அலுவலர்கள்
ராஜஸ்தான் நபர்கள்
1964 பிறப்புகள்
வாழும் நபர்கள்
பெர்னாண்டோ பெரால்டா

பெர்னாண்டோ பெரால்டா (Fernando Peralta) அர்கெந்தீனா நாட்டைச் சேர்ந்த ஒரு சதுரங்க கிராண்டு மாசுட்டர் ஆவார்.

சதுரங்க வாழ்க்கை
1997 ஆம் ஆண்டில் பெரால்டா பான் அமெரிக்க இளையோர் சதுரங்கப் போட்டியில் வெற்றியாளர் பட்டத்தை வென்றார். இவர் பல சதுரங்க ஒலிம்பியாடு போட்டிகளில்  அர்கெந்தினா நாட்டைப் பிரதிநிதித்துவப்படுத்தினார்.

2006, 2018 மற்றும் 2022 ஆம் ஆண்டுகளில் நடைபெற்ற சதுரங்கப் போட்டிகளில் வென்று பெர்னாண்டோ பெரால்டா மூன்று முறையாக அர்கெந்தினா நாட்டின் சதுரங்க வெற்றியாளராக உள்ளார். இறுதிச் சுற்றில் பாப்லோ அகோசுடாவை தோற்கடித்து லியாண்ட்ரோ கிரிசா மற்றும் சாண்ட்ரோ மரேகோ ஆகியோரை விடவும் அதிகப்புள்ளிகள் எடுத்து 2022 ஆம் ஆண்டுக்கான பட்டத்தை இவர் வென்றார்.

பெரால்டா 2007 ஆம் ஆண்டில் சதுரங்க உலகக் கோப்பையில் போட்டியிட்டார். அங்கு அவர் முதல் சுற்றில் எர்னசுட்டோ இனார்கீவ் என்பவரால் தோற்கடிக்கப்பட்டார். பெரால்டா மீண்டும் 2023 ஆம் ஆண்டுக்கான சதுரங்க உலகக் கோப்பையில் போட்டியிட திட்டமிட்டுள்ளார்.

மேற்கோள்கள் 

வாழும் நபர்கள்
1979 பிறப்புகள்
சதுரங்க கிராண்டு மாசுட்டர்கள்
அர்கெந்தீன விளையாட்டு வீரர்கள்
கரேன் சர்க்சியன் (சமூகவியலாளர்)

கரேன் சர்க்சியன்  (Karen Sargsyan) ஆர்மீனிய நாட்டைச் சேர்ந்த ஒரு சமூகவியலாளர் ஆவார். 2023  ஆம் ஆண்டு முதல் இவர் ஆர்மீனிய யூரோ-அட்லாண்டிக் மையத்தின் தலைவராக பணியாற்றுகிறார். 1977 ஆம் ஆண்டு மே மாதம் 29 ஆம் தேதியன்று கரேன் சர்க்சியன் பிறந்தார்.

தொழில் மற்றும் கல்வி 
2017 ஆம் ஆண்டு முதல், சர்க்சியன் ஆர்மீனியாவின் புள்ளிவிவரக் குழுவின் தகவல் தொழில்நுட்ப பிரிவின் தலைவராக பணியாற்றினார். 2014 மற்றும் 2017 ஆம் ஆண்டுகளூக்கு இடையில், சர்க்சியன் யெரெவனில் உள்ள மால்டா மற்றும் ஆர்மீனியா தூதரகத்தில் பணியாற்றினார். யெரெவன் மாநில பல்கலைக்கழகத்தில் இவர் சமூகவியலில் பட்டயம் பெற்றார்.

ஆர்மீனியா, காகசசு பகுதி மற்றும் கிழக்கு ஐரோப்பாவில் தற்போதைய நிகழ்வுகள் தொடர்பான அரசியல் வர்ணனை மற்றும் பகுப்பாய்வுகளை சர்க்சியன் அடிக்கடி முன்வைக்கிறார். ஆர்மீனியாவின் மீது உருசியாவின் செல்வாக்கையும் சர்க்சியன் விமர்சிக்கிறார் மற்றும்  கூட்டு பாதுகாப்பு ஒப்பந்த அமைப்பு  உட்பட்ட உருசிய  தலைமையிலான அமைப்புகளில் ஆர்மீனியா உறுப்பினராக இருப்பதையும்  எதிர்க்கிறார். ஆர்மீனியாவின் ஐரோப்பிய ஒருங்கிணைப்பையும் ஐரோப்பிய ஒன்றியத்துடன் நாட்டின் அரசியல் மற்றும் பாதுகாப்பு சீரமைப்பையும் இவர் ஆதரிக்கிறார்.

2018 ஆர்மீனிய நாடாளுமன்றத் தேர்தல் 
சர்க்சியன் 2018 ஆர்மீனிய நாடாளுமன்றத் தேர்தலில் வீ கூட்டணியின் உறுப்பினராகப் பங்கேற்றார். இவர் தலைமையிலான கூட்டணி மக்கள் வாக்குகளில் வெறும் 2% மட்டுமே பெற்றது, இதனால் தேசிய சட்டமன்றத்தில் எந்த பிரதிநிதித்துவத்தையும் பெற முடியவில்லை.

2023 யெரெவன் நகரத் தந்தை வேட்பாளர் 
2023 ஆம் ஆண்டு சூன் மாதம் 21 ஆம் தேதியன்று   2023 ஆம் ஆண்டு செப்டம்பர் மாதத்தில் நடைபெறவிருக்கும் யெரெவன் நகர சபைத் தேர்தல்களில் யெரெவனின் நகரத் தந்தை  வேட்பாளராக சர்க்சியன் கண்ணியமான யெரெவன் அரசியல் கூட்டணியால் பரிந்துரைக்கப்பட்டார்  ஆர்மீனியாவின் ஐரோப்பியக் கட்சியும் சமூக ஜனநாயகக் கட்சியான அன்சாக்கியன் கட்சியும் கூட்டாக  இணைந்து சர்க்சியனை வேட்பாளராகப் பரிந்துரைத்தன.

தனிப்பட்ட வாழ்க்கை 
ஆர்மீனிய மொழியுடன் கூடுதலாக, இவர் ஆங்கிலம், உருசிய மற்றும் செருமனிய மொழிகளை இவர் பேசுகிறார்.

மேற்கோள்கள் 

வாழும் நபர்கள்
1977 பிறப்புகள்
ஆர்மீனிய மக்கள்
பிரேசினைட்டு

பிரேசினைட்டு (Brezinaite) Cr3S4 என்ற என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். 1969 ஆம் ஆண்டு இது கண்டுபிடிக்கப்பட்டது. குரோமியம் மற்றும் கந்தகம் தனிமங்களால் ஆன ஓர் அரிய கனிமமாக இது வகைப்படுத்தப்படுகிறது. டக்சன் ரிங் விண்கல் போன்ற விண்கற்களில் இது காணப்ட்டது, இதைத் தவிற இது நியூ பால்டிமோர் விண்கல் மற்றும் சிகோட்-அலின் விண்கல் ஆகியவற்றிலும் பிரேசினைட்டு காணப்பட்டது. ஆத்திரியாவின் வியன்னாவில் உள்ள இயற்கை வரலாற்று அருங்காட்சியகத்தின் கனிமவியல்-பாறையியல் பிரிவின் கடந்தகால இயக்குநரான அரிசுடைட்சு பிரேசினாவின் (1848-1909) நினைவாக பிரேசினைட்டு எனப் பெயரிடப்பட்டது.

பன்னாட்டு கனிமவியல் சங்கம் பிரேசினைட்டு கனிமத்தை Bzn என்ற குறியீட்டால் அடையாளப்படுத்துகிறது.

மேற்கோள்கள்

குரோமியம் கனிமங்கள்
சல்பைடு கனிமங்கள்
விண்வீழ்கல் கனிமங்கள்
ஒற்றைச்சரிவச்சுக் கனிமங்கள்
பொருளாதாரப் புலனாய்வுக் குழு

பொருளாதாரப் புலனாய்வுக் குழு (Economic Intelligence Council) இந்தியப் பொருளாதாரப் புலனாய்வு அமைப்புகளின் தலைமையான அமைப்பாகும். இக்குழு இந்தியா முழுவதும் 30 மண்டலப் புலனாய்வுக் குழுக்களைக் கொண்டுள்ளது. இக்குழு இந்திய அரசின் நிதி அமைச்சகத்தின் கீழ் இயங்குகிறது. It was formed in 1990.

பணிகள்
இந்தியாவில் உளவு, கடத்தல், பணமோசடி, வரி ஏய்ப்பு மற்றும் பொருளாதார குற்றங்களை கட்டுப்படுத்துவதற்கு பொறுப்பான அரசு புலனாய்வு அமைப்புகள் மற்றும் விசாரணை அமைப்புகளை ஒருங்கிணைத்தல், மூலோபாயம் மற்றும் தகவல் பகிர்வுக்கு பொருளாதாரப் புலனாய்வுக் குழு பொறுப்பாகும்.  இந்தியாவின் நிதியமைச்சர் மற்றும் இந்திய அமைச்சரவைக் குழ நிதித் துறையை ஒழுங்குபடுத்தும் சட்டங்கள் மற்றும் பொருளாதாரக் குற்றங்களை எதிர்த்துப் போராடுகிறது.

குழுவின் உறுப்பினர்கள்
பொருளாதாரப் புலனாய்வுக் குழுவின் தலைவராக நிதி அமைச்சர் செயல்படுகிறார்.மத்திய பொருளாதார புலனாய்வு பணியகத்தின் துணை இயக்குநர் இக்குழுவின் செயலாராக செயல்படுபார். இக்குழுவின் உறுப்பினர்கள் பின்வருமாறு:
 ஆளுநர், இந்திய ரிசர்வ் வங்கி
 தலைவர், இந்திய பங்கு மற்றும் பரிவர்த்தனை வாரியம்
 இயக்குநர், வருவாய் புலனாய்வு இயக்குநரகம் 
 இயக்குநர், நடுவண் புலனாய்வுச் செயலகம்
 இயக்குநர், தேசிய போதைப்பொருள் தடுப்புப் பிரிவு
 செயலாளர், வருவாய்த் துறை, நிதி அமைச்சகம்
 செயலாளர், பெருநிறுவன விவகாரங்கள் துறை அமைச்சகம்
 கூடுதல் செயலாளர், வங்கித் துறை
 தலைவர், மத்திய மறைமுக வரிகள் மற்றும் சுங்க வாரியம்
 தலைவர், மத்திய நேரடி வரிகள் வாரியம் 
 இயக்குநர், அமலாக்க இயக்குனரகம்
இக்குழுவின் கூட்டங்களுக்கு சிறப்பு அழைப்பாளர்களாக இந்திய உளவுத்துறையின் இயக்குநர் மற்றும் வெளிநாட்டு வணிகஙகளுக்கான தலைமை இயக்குநர்கள் அழைக்கப்படுகிறார்கள்.

மேற்கோள்கள்

இந்தியப் புலனாய்வு அமைப்புகள்
இந்தியாவில் சட்ட அமலாக்கம்
இந்தியப் பொருளாதாரம்
பாதுகாப்பு தலைமை இயக்குனரகம் (இந்தியா)

பாதுகாப்புத் தலைமை இயக்குநரகம் (Directorate General of Security) இந்தியாவின் நான்கு முக்கிய புலனாய்வு அமைப்புகளில் ஒன்றாகும். இது இந்திய அமைச்சரவை செயலகத்தின் கீழ் இயங்குகிறது. இந்தியாவின் நான்கு முக்கியப் புலனாய்வு அமைப்புகளான ஆராய்ச்சி மற்றும் பகுப்பாய்வு அமைப்பு, இந்திய உளவுத்துறை, தேசிய தொழில்நுட்ப ஆய்வு நிறுவனம் போன்று பாதுகாப்பு தலைமை இயக்குநரகம் செயல்படுகிறது. ஆராய்ச்சி மற்றும் பகுப்பாய்வு அமைப்பின் செயலாளர், 1971 முதல் இதன் பாதுகாப்பு தலைமை இயக்குநராக செயல்படுகிறார்.

வான்பரப்பு ஆய்வு மையம், சிறப்பு எல்லைப்புறப் படை மற்றும் சிறப்புக் குழுக்கள் பாதுகாப்பு தலைமை இயக்குநரகத்தின்கீழ் செயல்படுகிற்து.

நிறுவனத்தின் அமைப்பு
பொதுவாக பாதுகாப்பு தலைமை இயக்குநராக, ஆராய்ச்சி மற்றும் பகுப்பாய்வு அமைப்பின் செயலாளர் செயல்படுவார். தலைமை இயக்குநரின் கீழ் செயல்படும் முதன்மை இயக்குநரே உண்மையில் இதன் அமைப்பை வழிநடத்துகிறார். முதன்மை இயக்குநரின்கீழ் கீழ்க்கண்ட அமைப்புகள் செயல்படுகின்றன.
 சிறப்பு எல்லைப்புறப் படை 
 சிறப்புக் குழு 
 வான்பரப்பு ஆய்வு மையம்

இதன் அண்மைய நடவடிக்கைகள்
 மேகதூது நடவடிக்கை
 கார்கில் போர்

இதனையும் காண்க
 இந்தியப் புலனாய்வு அமைப்புகளின் பட்டியல்

மேற்கோள்கள்

இந்தியப் புலனாய்வு அமைப்புகள்
மலேசியப் பொதுத் தேர்தல், 2004

மலேசியப் பொதுத் தேர்தல், 2004 (ஆங்கிலம் 2004 Malaysian General Election; மலாய்: Pilihan Raya Umum Malaysia 2004; சீனம்: 2004年马来西亚大选); என்பது மலேசியாவின் 11-ஆவது பொதுத் தேர்தலாகும். இந்தத் தேர்தல் 2008 மார்ச் 21-ஆம் தேதி ஞாயிற்றுக்கிழமை நடைபெற்றது.

மலேசியப் பொதுத் தேர்தல் மலேசிய அரசியலமைப்பு (Constitution of Malaysia) சட்ட விதிகளின்படி ஐந்தாண்டுகளுக்கு ஒருமுறை நடத்தப்பட வேண்டும். கடைசியாக, நாடாளுமன்றத்திற்கான பொதுத் தேர்தல், அதாவது மலேசியப் பொதுத் தேர்தல், 1999 (1999 Malaysian General Election), 1999-ஆம் ஆண்டில் நடைபெற்றது.

மலேசியாவின் 219 நாடாளுமன்றத் தொகுதிகளிலும் வாக்குப்பதிவு நடைபெற்றது. ஒவ்வோரு நாடாளுமன்றத் தொகுதியில் இருந்தும் ஒரு நாடாளுமன்ற உறுப்பினரை (Member of Parliament)மலேசிய நாடாளுமன்றத்தின் (House of Parliament) மக்களவை (மலேசியா) எனும் டேவான் ராக்யாட்டிற்கு (Dewan Rakyat) தேர்வு செய்தன.

பொது

2003-இல் அப்துல்லா அகமது படாவி பிரதமராக நியமிக்கப் பட்டதைத் தொடர்ந்து; அவருக்கான முதல் பொதுத் தேர்தலாக, இந்த 2004-ஆம் ஆண்டு மலேசியப் பொதுத் தேர்தல் அமைந்தது.

மலேசியாவின் பதின்மூன்று மாநிலங்களில் (சரவாக் மாநிலம் தவிர) மற்ற பன்னிரண்டு மாநிலங்களில் உள்ள 505 சட்டமன்றத் தொகுதிகளிலும் மாநில சட்டமன்றத் தேர்தல்கள் நடந்தன. பாரிசான் நேசனல் 64% வாக்குகளைப் பெற்று 198 இடங்களை வென்றது. ஒருங்கிணைந்த எதிர்க்கட்சிகளுக்கு 20 இடங்கள்; மற்றும் சுயேச்சைக்கு ஓர் இடம்.

தேசிய முன்னணிக்கு பெரிய வெற்றி

ஆனாலும் அனைத்து இடங்களிலும் பாரிசான் நேசனல் போட்டியிட்டு இருந்தால் அதிக வாக்குகளைப் பெற்று இருக்கலாம் என்றும் அறியப் படுகிறது. மலேசியப் பொதுத் தேர்தல், 1978-க்குப் பிறகு பாரிசான் நேசனல் பெற்ற மிகப்பெரிய பெரும்பான்மை இதுவாகும்.

பாரிசான் தேசிய முன்னணியில் (National Front) ஆதிக்கம் செலுத்திய கட்சியான ஐக்கிய மலாய் தேசிய அமைப்பு (United Malays National Organisation) (UMNO), 109 இடங்களை வென்றது, 37 இடங்களைப் பெற்றது. அம்னோவின் மற்ற கூட்டணிக் கட்சிகளும் நிறைவான இடங்களைப் பெற்றன.

மலேசிய இசுலாமிய கட்சியின் தலைவர் தோல்வி

மலேசிய சீனர் சங்கம் (Malaysian Chinese Association) (MCA) 31 இடங்களை வென்றது. மலேசிய இந்திய காங்கிரசு (Malaysian Indian Congress) (MIC) ஒன்பது இடங்களைப் பெற்றது.

மலேசிய இசுலாமிய கட்சி (Pan-Malaysian Islamic Party) (PAS) போட்டியிட்ட 27 இடங்களில் 7 இடங்களை மட்டுமே தக்கவைத்துக் கொண்டது. மலேசிய இசுலாமிய கட்சி ஓர் இசுலாமிய நாட்டை உருவாக்குவோம் எனும் உறுதி மொழியுடன் தேர்தலில் களம் இயங்கியது. மலேசிய இசுலாமிய கட்சியின் தலைவர், அடி அவாங் (Abdul Hadi Awang); அவரின் நாடாளுமன்றத் தொகுதியான மாராங் மக்களவை தொகுதியில் (Marang Federal Constituency) தோல்வி அடைந்தார்.

மேற்கோள்கள்

மேலும் பார்க்க
 மலேசியப் பொதுத் தேர்தல், 2008
 மலேசியப் பொதுத் தேர்தல், 2013
 மலேசியப் பொதுத் தேர்தல், 2018
 மலேசியப் பொதுத் தேர்தல், 2022

வெளி இணைப்புகள்
 The (Malaysian) Star Online
 ChannelNewsAsia
 Bernama
 Election Commission Malaysia (SPR) 
 Results from the SPR

மலேசியாவில் தேர்தல்கள்
2004 தேர்தல்கள்
ஜென்டிங்க் பறக்கும் அணில்

ஜென்டிக் பறக்கும் அணில் (Jentink's flying Squirrel)(கைலோபீட்சு பிளாட்டியூரசு) என்பது இந்தோனேசியா மற்றும் மலேசியாவைத் தாயகமாகக் கொண்ட அணில் சிற்றினமாகும். இவை இரவாடுதல் வகையின. அனைத்துண்ணிகள் ஆகும். இதன் சராசரி உடல் நிறை 131.27 மி.மீ. ஆகும். தோற்றத்தில் அம்பு வால் பறக்கும் அணில் போன்றது. ஆனால் சாம்பல் நிற கன்னங்கள் மற்றும் வாலின் வெளிறிய அடிப்பகுதியினால் வேறுபடுகிறது. இதன் பின்புறமும் சறுக்கும் சவ்வின் மேல் பகுதியிலும் முடிகள் மிகவும் குறுகியதாகவும், கறுப்பு நிறமாகவும், கசுகொட்டை நிறமுடையதாகவும் இருக்கும். இதன் கன்னம், மார்பு மற்றும் முன்கால்களின் கீழ்ப்பகுதியில் உள்ள முடிகள் தூய வெண்மையாகவும், வயிறு மற்றும் பின் கால்களின் அடிப்பகுதி வெள்ளை முனைகளுடன் கருப்பு நிறமாகவும் இருக்கும். இந்த சிற்றினம் செங்கன்ன பறக்கும் அணில் போன்றது ஆனால் சிறியது.

வாழிடம் 
ஜென்டிக் பறக்கும் அணில் தாய்லாந்தின் தென்-பெரும்பாலான மாகாணங்களில் (தெருடாவ் தீவு உட்பட), மலாய் தீபகற்பம், போர்னியோ (சபா மற்றும் சரவாக்கிற்குள்) மற்றும் புங்குரான் தீவு (நடுனா தீவுகள்) மற்றும் சுமத்ரா உட்பட இந்தோனேசியாவில் காணப்படுகிறது.

இதன் வாழிவிடம் பகுதி வெட்டப்பட்ட முதன்மைக் காடுகளாகவும் இரண்டாம் நிலைக் காடாகவும் உள்ளன. இது சில நேரங்களில் பழங்கள் மற்றும் ரப்பர் தோட்டங்களுக்கு அருகில் காணப்படுகிறது.

உணவு 
விதைகள், பழங்கள், இலைகள் மற்றும் பூச்சிகள் ஜென்டிக் பறக்கும் அணிலின் உணவாகும்

மேற்கோள்கள் 

பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
பறக்கும் அணில்கள்
நாசனோவ் சுரப்பி

நாசனோவ் சுரப்பி (Nasonov's gland) என்பது இயக்குநீரை உற்பத்தி செய்யும் சுரப்பி ஆகும். இது தேனீக்களில் பணியமர்த்துவதில் பயன்படுத்தப்படுகிறது. இந்த இயக்குநீர் வேலைக்கார தேனீக்களைக் குடியேறிய கூட்டத்திற்கு ஈர்ப்பதற்காகவும், கூட்டிற்குத் திரும்பும் வழியை இழந்த தேனீக்களை இழுக்கவும் பயன்படுகிறது. இது வாசனை இல்லாத உணவு மற்றும் நீர் ஆதாரங்களுக்குத் தேனீக்களை இட்டுச் செல்வதற்குப் பயன்படுகிறது. இந்தச் சுரப்பியானது தேனீக்களின் அடிவயிற்றின் பின் பக்கத்தில் அமைந்துள்ளது. இதன் திறப்பு அடிவயிற்றின் நுனியில் கடைசி முதுகுமூடு தகட்டின் அடிப்பகுதியில் அமைந்துள்ளது.

இந்த சுரப்பியை முதன்முதலில் 1882-ல் உருசிய விலங்கியலாளர்  நிகோலாய் விக்டோரோவிச் நசனோவ் (பிப்ரவரி 14, 1855 - பிப்ரவரி 11, 1939) விவரித்தார். நாசனோவ் இந்த சுரப்பி வியர்வையைச் சுரப்பதாகக் கருதினார். இங்கிலாந்தைச் சேர்ந்த பிரடெரிக் வில்லியம் லம்பேர்ட் சுலேடன் (மே 30, 1876 - 1921) என்பவர் 1901ஆம் ஆண்டில் முதன்முதலில் இச்சுரப்பி இயக்குநீர் ஒன்றினை உற்பத்தி செய்கிறது என்று முன்மொழிந்தார்.

மேலும் பார்க்கவும் 

 நாசனோவ் இயக்குநீர்

மேற்கோள்கள் 

தேனீக்கள்
கணுக்காலி சுரப்பிகள்
ஆம்சுட்ராங்கைட்டு

ஆம்சுட்ராங்கைட்டு (Armstrongite) (CaZr[Si6O15]·3H2O) என்ற மூலக்கூற்று வாய்ப்பாட்டால் விவரிக்கப்படும் ஒரு சிலிக்கேட்டு கனிமம் ஆகும்.பன்னாட்டு கனிமவியல் சங்கம் ஆம்சுட்ராங்கைட்டு
கனிமத்தை Asg என்ற குறியீட்டால் அடையாளப்படுத்துகிறது.

கண்டுபிடிப்பு
ஆம்சுட்ராங்கைட்டு முதன்முதலில் 1973 ஆம் ஆண்டு மங்கோலியாவின் ஒம்னோகோவி மாகாணத்தில் உள்ள கான்போக் மாவட்டத்தின் டோரோசுனைல் அணற்பாறைகளில் நடந்த நிகழ்விலிருந்து தோன்றியது. அமெரிக்க விண்வெளி வீரர் நீல் ஆம்சுட்ராங்கின் நினைவாக கனிமத்திற்கு ஆம்சுட்ராங்கைட்டு எனப் பெயரிடப்பட்டது.

மேற்கோள்கள்

கால்சியம் கனிமங்கள்
சிலிக்கேட்டு கனிமங்கள்
ஒற்றைச்சரிவச்சுக் கனிமங்கள்
சிர்க்கோனியம் கனிமங்கள்
ஐதரேட்டுகள்
பைல்லோ சிலிக்கேட்டுகள்
கமர்புகூர்

கமர்புகூர் (Kamarpukur), இந்தியாவின் மேற்கு வங்காள மாநிலத்தின் ஹூக்லி மாவட்டத்தில் அமைந்த கிராமம் ஆகும். இக்கிராமம் இராமகிருஷ்ண பரமஹம்சரின் பிறந்த ஊராகும். இந்த கிராமம், மாவட்டத் தலைமையிடமான கூக்ளி-சூச்சுரா நகரத்திற்கு மேற்கே 95 கிலோ மீட்டர் தொலைவில் உள்ளது. இக்கிராமத்திற்கு 3 மைல் மேற்கே அன்னை சாரதா தேவி பிறந்த  ஜெயராம்பதி கிராமம் உள்ளது. இக்கிராமத்திற்கு கிழக்கே 30 மைல் தொலைவில் தாரகேஷ்வரர் கோயில் உள்ளது.

மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி  கமர்புகூர் கிராமத்தின் மக்கள் தொகை 3,121  ஆகும். அதில் ஆண்கள்  1,592 (51%) மற்றும் பெண்கள்  1,529 (49%)  ஆக உள்ளனர். பாலின விகிதம் 1000 ஆண்களுக்கு  பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 285 ஆகவுள்ளனர். இதன் சராசரி  எழுத்தறிவு 89.21% ஆகவுள்ளது.

கல்வி நிலையங்கள்
 சிறீ இராமகிருஷ்ணா சாரதா கல்லூரி
 இராமகிருஷ்ணா மிஷன் மேனிலைநிலைப்பள்ளி 
 நாராயண்தாரா மகளிர் மேனிலைப்பள்ளி
 செயிண்ட் தாமஸ் இடைநிலைப் பள்ளி

போக்குவரத்து
மாநில நெடுஞ்சாலை எண் 7 கமர்புகூர் கிராமம் வழியாகச் செல்கிறது.

மேற்கோள்கள்

வெளி இணைப்புகள்
 Kamarpukur Jayrambati Official Website
 Kamarpukur Details
 Kamarpukur photos  Childhood locations of Shri Ramakrishna Paramahamsa.

மேற்கு வங்காள மாநிலத்திலுள்ள ஊர்களும் நகரங்களும் 
ஹூக்லி மாவட்டம்
ராமகிருஷ்ணர்
பெங்செங்கைட்டு

பெங்செங்கைட்டு (Fengchengite) என்பது Na12[ ]3(Ca,Sr)6Fe33+Zr3Si(Si25O73)(H2O,OH)3(OH,Cl)2 என்ற மூலக்கூற்று வாய்ப்பாட்டால் விவரிக்கப்படும் ஓர் அரிய கனிமமாகும்.  இக்கனிமம் யூடியலைட் குழுவைச் சேர்ந்ததாகும். வளைய சிலிக்கேட்டு குழுக்களின் இருப்பைக் காட்டாததால் இதன் மூலக்கூற்று வாய்ப்பாடு எளிமைப்படுத்தப்பட்டுள்ளது. குழுவின் மற்ற தாதுக்களுடன் ஒப்பிடும் போது, இக்ரானைட்டு, மோகோவிதைட்டு, பெக்லிச்செவிட்டு போல பெங்செங்கைட்டு பெரிக் இரும்பு முன்னிலையில் அத்தியாவசியமானதும் தளத்தில் ஆதிக்கம் செலுத்தும் இணைதிறன்களும் கொண்டதாகவும் வகைப்படுத்தப்படுகிறது. சீனாவில் பெங்செங் நகருக்கு அருகில் உள்ள சைமா வளாகத்தில் இந்த கனிமம் கண்டுபிடிக்கப்பட்டது - எனவே கனிமத்திற்கு பெங்செங்கைட்டு என்று பெயரிடப்பட்டது.

பன்னாட்டு கனிமவியல் சங்கம் பெங்செங்கைட்டு கனிமத்தை Fcg என்ற குறியீட்டால் அடையாளப்படுத்துகிறது.

மேற்கோள்கள்

மேலும் படிக்க
 Johnsen, O., Ferraris, G., Gault, R.A., Grice, D.G., Kampf, A.R., and Pekov, I.V., 2003. The nomenclature of eudialyte-group minerals. The Canadian Mineralogist 41, 785-794

கால்சியம் கனிமங்கள்
சோடியம் கனிமங்கள்
சிர்க்கோனியம் கனிமங்கள்
முக்கோணவமைப்புக் கனிமங்கள்
வளையசிலிக்கேட்டுகள்
இரும்பு(III) கனிமங்கள்
அயனாவரம் கரியமாணிக்க பெருமாள் கோயில்

கரியமாணிக்க பெருமாள் கோயில் என்பது இந்தியா தீபகற்பத்தின் தமிழ்நாடு மாநிலத்தில் சென்னை மாவட்டத்தின் அயனாவரம் புறநகர்ப் பகுதியில் அமையப் பெற்றுள்ள ஒரு பெருமாள் கோயில் ஆகும்.

கடல் மட்டத்திலிருந்து சுமார் 59 மீட்டர் உயரத்தில் அமைந்துள்ள கரியமாணிக்க பெருமாள் கோயிலின் புவியியல் ஆள்கூறுகள்  ஆகும்.

கரியமாணிக்க பெருமாள் கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிறது.

மேற்கோள்கள்

வெளி இணைப்புகள் 
 GeoHack - அயனாவரம் கரியமாணிக்க பெருமாள் கோயில்

சென்னையிலுள்ள பெருமாள் கோயில்கள்
மாராங்

மாராங்; (ஆங்கிலம்: Marang; மலாய்: Marang) என்பது மலேசியா, திராங்கானு மாநிலத்தில், மாராங் மாவட்டத்தில் (Marang District) உள்ள ஒரு நகரம் ஆகும். திராங்கானு மாநிலத்தின் தலைநகரான கோலா திராங்கானு (Kuala Terengganu) மாநகரில் இருந்து 16 கி.மீ. தொலைவில் தெற்கில் உள்ளது. 

இந்த நகரம் தென் சீனக் கடற்கரையில் (South China Sea), கோலா திராங்கானு நகருக்கும் பகாங், குவாந்தான் (Kuantan) நகருக்கும் இடையிலான கிழக்கு கடற்கரை விரைவுச்சாலையின் (East Coast Expressway) அருகில் அமைந்துள்ளது. இந்த நகரத்தின் முக்கியப் பொருளாதார நடவடிக்கைகள் மீன்பிடித்தல் மற்றும் சுற்றுலாத் துறை ஆகும்.

பொது

கபாசு தீவு (Kapas Island), பீடோங் தீவு (Bidong Island), லாங் தெங்கா (Lang Tengah Island), வான் மேன் (Wan Man Island), ரெடாங் தீவு (Redang Island) ஆகிய தீவுகளுக்கு செல்ல ஒரு படகுதுறை இடமாக மாராங் நகரம் விளங்குகிறது. கபாசு தீவு ஓர் அழகான தீவு. உலகம் முழுவதிலும் இருந்து பார்வையாளர்களை ஈர்க்கும் தீவாகவும் திகழ்கிறது.

மாராங் நகருக்கு கிழக்கே 6 கி.மீ. (3.7 மைல்) தொலைவில் கபாசு தீவு அமைந்துள்ளது. புலாவ் இயெமியா (Pulau Gemia) என்ற ஒரு சிறிய தீவு இதன் வடக்கில் அமைந்துள்ளது.

சொல் பிறப்பியல்

மாராங் மாவட்டத்தின் பெயர்த் தோற்றம், இந்தப் பகுதியில் முதலில் குடியேறியவர்களில் ஒருவரான மா (Ma) என்ற ஒருவரின் பெயரில் இருந்து மட்டுமே அறியப்படுகிறது. உலர்ந்த கடல் பொருட்களின் சீன தொழில்முனைவோராக இருந்தார் என்றும்; ராங் (rang) எனும் அடுக்குத் தட்டுகளைப் பயன்படுத்தி கடல் பொருட்களை உலர வைத்தார் என்றும் காரணம் சொல்லப்படுகிறது.

மாராங்கில் இருந்த அனைத்து அடுக்குத் தட்டுகளுக்கும் அந்த சீன வணிகர் சொந்தக்காரராக இருந்ததால் அந்த இடத்திற்கு மாராங் என்று பெயர் வந்ததாகவும் சொல்லப்படுகிறது.

கபாசு தீவு

உலகின் அழகான தீவுகளில் கபாசு தீவும் ஒரு தீவாக அறியப்படுகிறது. பச்சை வெப்பமண்டல காடுகள், தெளிவான கடல் நீர், வெள்ளை மணல் கடற்கரைகள் மற்றும் சுற்றியுள்ள நீரில் பவளப் பாறைகள் போன்றவை கபாசு தீவின் ஈர்ப்பு அம்சங்களாகும். சிலவகையான கடல்நீர் விளையாட்டுகளுக்கு இந்தத் தீவு ஒரு சொர்க்கம் என்றும் அறியப்படுகிறது. மாராங் நகரத்தில் இருந்து படகு மூலம் இந்தத் தீவை அடையலாம். 

கபாஆம்பிட்ரோமசு நத்தைகள் (Amphidromus Snails) பற்றிய பெரும்பாலான ஆராய்ச்சிகள் மேற்கொள்ளப்படும் இடமாகவும் இந்தத் தீவு விளங்குகிறது. மற்ற அனைத்து நத்தைகளைப் போல் அல்லாமல், ஆம்பிட்ரோமசு அல்லது ஆம்பிட்ரோமைன் நத்தைகளின் (Amphidromine Snails) அமைப்பு பொதுவாக கடிகார திசையிலும் எதிர் எதிர்த் திசையிலும் அமைந்ததாக இருக்கும்.

காலநிலை
மாராங் ஒரு வெப்பமண்டல மழைக்காடு காலநிலையையும்; ஆண்டு முழுவதும் கனமான மழை பொய்வையும் கொண்டுள்ளது.

மேற்கோள்கள்

மேலும் காண்க
 கபாசு தீவு 
 பீடோங் தீவு 
 கெமாமான் மாவட்டம் 
 கோலா நெருஸ் மாவட்டம்

வெளி இணைப்புகள்
 Official Website of Marang District Council
 Visit Terengganu 2008 Blog
 Rahman Bakar - Pegawai Pembangunan Parlimen Marang 

மலேசிய நகரங்கள்‎
திராங்கானு மாநில நகரங்கள்‎
கல்பதரு நாள்

கல்பதரு நாள், இராமகிருஷ்ண பரமஹம்சர் பூமியில் அவதரித்த நாள் 1 சனவரி 1886 ஆகும்.  எனவே இராமகிருஷ்ண இயக்கத்தினர் ஆண்டுதோறும் சனவரி 1ம் நாளை கல்பதரு விழா அல்லது கல்பதரு உற்சவம் என்று அழைக்கப்படும் கல்பதரு நாள் என உலகம் முழுவதும் கொண்டாடுகின்றனர். இவ்விழா உலகம் முழுவதும் கொண்டாடப்பட்டாலும் பேலுர் மடம் மற்றும் உலகம் முமுவதும் உள்ள இராமகிருஷ்ண மடங்களில் சிறப்பாக கொண்டாடப்படுகிறது. இராமகிருஷ்ணரின் சீடர் இராமச்சந்திர தத்தாவால் இராமகிருஷ்ணரின் பிறந்த நாளை கல்பதரு நாள் என  பெயரிடப்பட்டது.

மேற்கோள்கள்

வெளி இணைப்புகள்
Kalpataru Day (1 Jan) Celebrations 

ராமகிருஷ்ணர்
பண்டார் செரி பாண்டி

பண்டார் செரி பாண்டி; (ஆங்கிலம்: Bandar Seri Bandi; மலாய்: Bandar Seri Bandi) என்பது மலேசியா, திராங்கானு மாநிலத்தில், கெமாமான் மாவட்டத்தில் (Kemaman District) உள்ள ஒரு நகரம் ஆகும். 

திராங்கானு மாநிலத்தின் தலைநகரான கோலா திராங்கானு (Kuala Terengganu) மாநகரில் இருந்து 152 கி.மீ. தொலைவில் தெற்கில் உள்ளது. ஆனால் பகாங் மாநிலத்தின் தலைநகரமான குவாந்தான் மாநகரில் இருந்து 89 கி.மீ. தொலைவில் சற்று நெருக்கத்தில் உள்ளது. மக்கள் நடமாட்டம் அதிகம் இல்லாத ஓர் அமைதியான கிராமப்புற நகரமாகும்.

பொது

பண்டார் செரி பாண்டி நகரத்திற்கு வடக்கில் பாக்கா, கோலா டுங்குன், மாராங் நகரங்கள் உள்ளன. தெற்கில் சுக்காய், பாலோக், குவாந்தான் நகரங்கள் உள்ளன.

இந்த நகரத்திற்கு அருகில், ஏறக்குறைய 9 கி.மீ. தொலைவில் பெனித்தி அருவி (Penitih Waterfalls) உள்ளது. இது ராசாவ் - கெர்த்தே (Rasau/Kertih) நிரந்தர வனப் பகுதியில் உள்ளது. சுற்றிப் பார்க்க விரும்புபவர்களுக்கு நவம்பர் முதல் ஏப்ரல் வரை மிகவும் பொருத்தமான பருவம் ஆகும். 

இங்குள்ள சுவாரசியமான நடவடிக்கைகளில் மகிழ்வுலா (Picnics) மற்றும் முகாமிடல் (Camping) ஆகியவை அடங்கும். பெனித்தி நீர்வீழ்ச்சியில் எட்டு நிலை நீர்வீழ்ச்சிகள் உள்ளன. ஒவ்வொரு தளத்திற்கும் வெவ்வேறு விவரக் குறிப்புகள் உள்ளன. ஒவ்வொரு தளமும் வெவ்வேறு ஆழம் கொண்டது.

கெமாமான் மாவட்டம்

திராங்கானு மாநிலத்தில் உள்ள எட்டு மாவட்டங்களில் இந்த மாவட்டமும் ஒன்றாகும். கெமாமான் மாவட்டத்திற்கு கிழக்கில் தென் சீனக்கடல்; வடக்கில் டுங்குன் மாவட்டம் (Dungun District); தெற்கிலும் மேற்கிலும் பகாங் மாநிலம் எல்லைகளாக உள்ளன. இந்த மாவட்டம் திராங்கானு மாநிலத்தின் தெற்கு நுழைவாயிலாக அமைகின்றது. 

கெமாமான் மாவட்டத்தின் நிர்வாக மையம் மற்றும் முக்கியப் பொருளாதார மையம் சுக்காய் நகரம். திராங்கானு - பகாங் மாநிலங்களின் எல்லைக்கு அருகில் உள்ளது.

மேற்கோள்கள்

மேலும் காண்க

 கெமாமான் மாவட்டம் 
 கோலா நெருஸ் மாவட்டம்

வெளி இணைப்புகள்

 Visit Terengganu 2008 Blog

மலேசிய நகரங்கள்‎
திராங்கானு மாநில நகரங்கள்‎
தேசிய புலனாய்வுக் கட்டமைப்பு

தேசிய புலனாய்வுக் கட்டமைப்பு (National Intelligence Grid) சுருக்கமாக: NATGRID), இந்தியாவில் தீவிரவாத எதிர்ப்பிற்கான அரசின் புலனாய்வு அமைப்புகள், பயங்கரவாத எதிர்ப்புப் படைகள், மத்திய மற்றும் மாநிலக் காவல் துறைகள் போன்ற 21 அமைப்புகளுடன் உளவு மற்றும் புலனாய்வு செய்திகளை ஒருங்கிணைக்கும் அமைப்பாகும். இந்த அமைப்பு சூலை 2016ல் நிறுவப்பட்டாலும், 31 டிசம்பர் 2020 முதல் செயல்பாட்டிற்கு வந்தது. இதன் தற்போதைய இயக்குநர் ஆஷிஷ் குப்தா இந்தியக் காவல் பணி ஆவார்.  

2008 மும்பைத் தாக்குதல்களுக்குப் பின்னர் தேசிய புலனாய்வு கட்டமைப்பு உள்துறை அமைச்சகத்தின் கீழ் இயங்குகிறது. தேசிய புலனாய்வுக் கட்டமைப்பு 11  தேசியப் புலனாய்வு அமைப்புகளுடனும், அனைத்து மாநில மற்றும் ஒன்றியப் பிரதேச அரசுகளின் காவல் துறையுடன் ஒருங்கிணைந்து செயல்படுகிறது.

இதனையும் காண்க
இந்தியப் புலனாய்வு அமைப்புகளின் பட்டியல்

மேற்கோள்கள் 

இந்தியப் புலனாய்வு அமைப்புகள்
இந்திய உள்துறை அமைச்சகம்
பாடியநல்லூர் திருநீற்றீசுவரர் கோயில்

திருநீற்றீசுவரர் கோயில் என்பது இந்தியா தீபகற்பத்தின் தமிழ்நாடு மாநிலத்தில் திருவள்ளூர் மாவட்டத்தின் பாடியநல்லூர் புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும்.

கடல் மட்டத்திலிருந்து சுமார் 61 மீட்டர் உயரத்தில் அமைந்துள்ள திருநீற்றீசுவரர்  கோயிலின் புவியியல் ஆள்கூறுகள்  ஆகும்.

மேற்கோள்கள்

வெளி இணைப்புகள் 
 GeoHack - பாடியநல்லூர் திருநீற்றீசுவரர் கோயில்

திருவள்ளூர் மாவட்டத்திலுள்ள சிவன் கோயில்கள்
புக்கிட் பாயோங்

புக்கிட் பாயோங் (ஆங்கிலம்: Bukit Payong; மலாய்: Bukit Payong) என்பது மலேசியா, திராங்கானு மாநிலத்தில், மாராங் மாவட்டத்தில் (Marang District) உள்ள ஒரு கிராமப்புற நகரம். திராங்கானு மாநிலத்தின் தலைநகரான கோலா திராங்கானு (Kuala Terengganu) மாநகரில் இருந்து 48 கி.மீ.; டுங்குன் (Bandar Dungun) நகரில் இருந்து 12 கி.மீ.; தொலைவில்  உள்ளது. கிழக்கு கடற்கரை விரைவுச்சாலை இந்த கிராமப்புற நகரத்தின் வழியாகச் செல்கிறது.

இந்த நகரம் கோலா திராங்கானு மாவட்டத்தின் எல்லையில் உள்ளது. இங்கு அரசு வேளாண் நிறுவனம் (Jabatan Pertanian); விலங்கு பாதுகாப்பு நிறுவனம் (Jabatan Haiwan); பயிர்தொழில் உற்பத்தி நிறுவனம் (Jabatan Peladang); அஞ்சலகம் (Pejabat Pos); போன்ற பல அரசாங்கத் துறை நிறுவனங்கள் உள்ளன.

பொது

கம்போங் செபராங் சுங்கை பெசுட்

புக்கிட் பாயோங் பகுதியில் ஓர் உயரமான குன்றின் உச்சியில் குடை போன்ற வடிவிலான பெரிய நிழல் மரம் இருந்ததாகவும்; அதனால் இந்தக் கிராமம் அதன் பெயரைப் பெற்றது எனவும் இங்குள்ள கிராமவாசிகள் கூறுகின்றனர்.

கம்போங் புக்கிட் பாயோங் (Kampung Bukit Payong) எனும் பாயோங் கிராமம் 1960-ஆம் ஆண்டில் நிறுவப்பட்டது. முன்பு அப்பகுதியில் கம்போங் செபராங் சுங்கை பெசுட் (Seberang Sungai Besut) எனும் பழைய பெரும் கிராமத்தில் கம்போங் டெங்கர் (Kampung Denger), கம்போங் குளுகோர் (Kampung Gelugur), கம்போங் கோபெக் (Kampung Gobek), கம்போங் தெனாங் (Kampung Tenang), கம்போங் டூசுன் பூபு (Dusun Bubu) மற்றும் கம்போங் தெலுக் (Kampung Teluk) எனும் சிறு கிராமங்கள் இருந்தன.

நடுத்தர அளவிலான கிராமம்

இந்தச் சிறு கிராமங்களின் கிராமவாசிகள் இடம் பெயர்ந்ததால் புக்கிட் பாயோங் எனும் ஒரு புதிய குடியேற்றம் உருவானது. புக்கிட் பாயோங் ஒரு சிறிய மக்கள் தொகை கொண்ட ஒரு நடுத்தர அளவிலான கிராமமாகும். இங்கு வசிக்கும் சராசரி மக்கள் தங்கள் குடும்பங்களைக் காப்பாற்ற ரப்பர் மரங்களைப் பயிரிட்டு வருகின்றனர். 

புக்கிட் பாயோங்கின் மொத்த மக்கள் தொகையில் 30 விழுக்காட்டு பேர் அரசு ஊழியர்களாகவும், தனியார்த் துறை தொழிலாளர்களாகவும் மற்றும் சிறு வணிகர்களாகவும் பணிபுரிகின்றனர்.

மேற்கோள்கள்

மேலும் காண்க

 டுங்குன் மாவட்டம் 
 மாராங் மாவட்டம்

வெளி இணைப்புகள்

மலேசிய நகரங்கள்‎
திராங்கானு மாநில நகரங்கள்‎
பாசுகல் தரவுத்தளம்

பாசுகல் (PASCAL) என்பது அறிவியல் நூலியல் தரவுத்தளமாகும். இது பிரான்சின் அறிவியல் தொழில்நுட்ப நிறுவனத்தினால் பராமரிக்கப்படுகிறது. பாசுகல் அறிவியல், தொழினுட்பம் மற்றும் மருத்துவம் ஆகியவற்றில் உள்ள முக்கிய அறிவியல் ஆய்விதழ்களைக் குறிப்பாக ஐரோப்பிய ஆய்வுக் கட்டுரைகளுக்குச் சிறப்பு முக்கியத்துவம் கொடுத்து உள்ளடக்கியது.

2012 வரை, பாசுகல் 17 மில்லியனுக்கும் அதிகமான பதிவுகளின் தரவுத்தளத்தைத் பராமரிக்கிறது. இவற்றில் 90% கட்டுரையாளர் சுருக்கங்களாகும். இதில் உள்ள உள்ளடக்கம் 1973 முதல் தற்போது வரை உள்ளது. இதன் மூல ஆவணங்களில் 88% (3,085 பன்னாட்டுத் தலைப்புகள்) ஆய்விதழ் கட்டுரைகளும் 9% பத்திரிகை கட்டுரைகளும் 3% காப்புரிமைகளும் கொண்டுள்ளது.

மேற்கோள்கள்

வெளி இணைப்புகள் 

 

தரவுத்தளங்கள்
அறிவியல் மற்றும் தொழில்நுட்ப தகவல் நிறுவனம், பிரான்சு

அறிவியல் மற்றும் தொழில்நுட்ப தகவல் நிறுவனம், பிரான்சு (Institut de l'information scientifique et technique-இன்ஸ்டிட்யூட் டி எல்'இன்ஃபர்மேஷன் சயின்டிஃபிக் மற்றும் டெக்னிக்)() என்பது பிரான்சில் அமைந்துள்ள அறிவியல் ஆராய்ச்சிக்கான பிரெஞ்சு தேசிய மையத்தின் ஆவண மையமாகும். இந்த நிறுவனம் அறிவியல் மற்றும் தொழில்நுட்ப ஆராய்ச்சியின் முடிவுகளைச் சேகரித்தல், ஆய்வு செய்தல் மற்றும் பரப்புதல் ஆகியவற்றை நோக்கமாகக் கொண்டுள்ளது. பிரான்சின் அறிவியல் மற்றும் தொழில்நுட்ப தகவல் நிறுவனம் மூன்று நூலியல் பன்மொழி மற்றும் பலதரப்பட்ட தரவுத்தளங்களை உருவாக்கியுள்ளது. இவை பாசுகல், பிரான்சிசு மற்றும் டோஜ் ஆகியனவாம். இது ஜீன் நோவல் வடிவமைத்த கட்டிடத்தில் உள்ள வாண்டொயூவிரி-லெசு-நான்சியில் அமைந்துள்ளது. இதனுடன் இந்நிறுவனம் பல மின்னணு இதழ்களையும் வெளியிடுகிறது.

இயக்குநர்கள் 

 கோயரி தெலாகோட்

மேற்கோள்கள்

வெளி இணைப்புகள் 

 
 I-Revues, E-Journal portal of INIST 

பிரெஞ்சு நிறுவனங்கள்
டுங்குன் மாவட்டம்

டுங்குன் மாவட்டம் (ஆங்கிலம்: Dungun District; மலாய்: Daerah Dungun; சீனம்: 龙运县; ஜாவி: دوڠون) என்பது மலேசியாவின் திராங்கானு மாநிலத்தில் உள்ள ஒரு மாவட்டம் ஆகும். திராங்கானு மாநிலத்தில் எட்டு மாவட்டங்கள் உள்ளன. அவற்றில் தென்சீனக் கடலை ஒட்டிய மாவட்டங்களில் இந்த மாவட்டமும் ஒன்றாகும். 

இந்த மாவட்டத்தின் தலைநகரம் கோலா டுங்குன் (Kuala Dungun). 1940-ஆம் ஆண்டுகளில் டுங்குன் ஓர் இரும்புச் சுரங்க நகரமாக இருந்தது. மேற்கில் அமைந்துள்ள புக்கிட் பீசி (Bukit Besi) என்ற சிறிய நகரத்தில் இரும்புத் தாது எடுக்கப்பட்டது. அந்தக் கட்டத்தில் டுங்குன் நகரம் ஒரு துறைமுகமாகச் செயல்பட்டது. அங்கு இருந்து இரும்புத் தாதுப் பொருள்கள் கப்பல்களுக்கு மாற்றப்பட்டன.

சுரங்கத் தொழிலுக்கு பெயர் பெற்ற டுங்குன் (Dungun) மற்றும் புக்கிட் பீசி நகரங்கள், தொடருந்து பாதையால் இணைக்கப்பட்டு இருந்தன. அந்தத் தொடருந்து பாதை உள்நாட்டு கிராம மக்களுக்கும், வணிக செயல்பாடுகளுக்கும் பொது போக்குவரத்துச் சேவையை வழங்கி வந்தது.

பொது

1980-ஆம் ஆண்டுகளுடன் டுங்குன் நகரின் பொற்காலம் முடிந்தது. அங்கு இருந்த சுரங்கங்கள் படிப்படியாக மூடப்பட்டதால், சுரங்க நிறுவனம் அப்பகுதியை விட்டு வெளியேறியது; தொடருந்து சேவையும் நிறுத்தப்பட்டது. புக்கிட் பீசி இப்போது அரசாங்க நிதியுதவி பெற்ற செம்பனைத் தோட்டங்களுடன் செயல்படுகிறது. 

பழைய பிரித்தானிய கட்டிடக்கலை (British Architecture) இப்போது இல்லை. இரும்புச் சுரங்கப் பகுதிக்கு பதிலாக பெல்டா (Felda Estate) தோட்ட வீடுகள் மற்றும் செம்பனைத் தோட்டங்கள் உள்ளன. டுங்குன் நகரம் இப்போது திராங்கானு மாநிலத்தில் மற்றொரு கடற்கரை நகரமாக விளங்குகிறது. ஒவ்வொரு வியாழன் தோறும் வாராந்திர இரவுச் சந்தை (Weekly Night Market) வணிகத்திற்காகத் திறக்கும் போது மட்டும் டுங்குன் நகரம் உயிர்பெறுகிறது.

டுங்குன் இரவுச் சந்தை

டுங்குன் இரவுச் சந்தை திராங்கானுவில் மிகப்பெரிய இரவு சந்தையாக அறியப்படுகிறது. ஜப்பான் மற்றும் அமெரிக்காவில் இருந்து இறக்குமதி செய்யப்பட்ட ஆடைகள் இரவு சந்தையில் விற்கப்படுகின்றன. கிராமப் புறங்களைச் சேர்ந்தவர்கள் விலைகுறைந்த பொருட்களை வாங்குவதற்கு டுங்குன் நகரத்திற்கு வருகிறார்கள். இரவுச் சந்தை நகரின் நடுவில், பழைய தொடருந்து பாதையில் (Old Railway Line) நடைபெறுகிறது.

இப்போதைய காலக்கட்டத்தில், இன்னும் சில விவசாய குடும்பங்கள் மற்றும் சிறு தொழில்களில் ஈடுபட்டுள்ளனர். மக்கள்தொகையில் பெரும் பகுதியினர் டுங்குன் நகருக்கு அருகில் உள்ள கெர்த்தே (Kerteh) நகரத்தின் பெட்ரோலியத் தொழில்களில் ஈடுபட்டுள்ளனர்.

நிர்வாகப் பிரிவுகள்
 
டுங்குன் மாவட்டம் 11 முக்கிம்களாகப் பிரிக்கப்பட்டுள்ளது.

 அபாங் (Abang)

 பெசோல் (Besol)
 செங்காய் (Jengai)
 செராங்காவ் (Jerangau)
 கோலா டுங்குன் (Kuala Dungun)
 கோலா பாக்கா (Kuala Paka)
 கும்பால் (Kumpal)
 பாசீர் ராஜா (Pasir Raja)
 ராசாவ் (Rasau)
 சூரா (Sura)
 உலு பாக்கா (Hulu Paka)

மேற்கோள்கள்

வெளி இணைப்புகள் 

மலேசியாவின் மாவட்டங்கள்‎
திராங்கானு மாவட்டங்கள்
வி. காமகோடி

வி. காமகோடி (V. Kamakoti),இந்திய தொழில்நுட்பக் கழகம் சென்னையின் இயக்குநராக 17 சனவரி 2022 அன்று நியமிக்கப்பட்டார். இவர் இந்திய தொழில்நுட்பக் கழகம் சென்னையின் முன்னாள் மாணவரும், இதே நிறுவனத்தில் கணினி அறிவியல் மற்றும் பொறியியல் துறைத் தலைவராக பணியாற்றிக் கொண்டிருப்பவரும் ஆவர். இவர் உள்நாட்டிலேயே தயாரிக்கப்பட்ட சக்தி மைக்ரோபிராசசர் எனும் நுண்செயலியை வடிவமைத்த குழுவின் தலைவராக இருந்தவர்.மேலும் இவர் தேசிய பாதுகாப்பு மன்றத்தின் ஆலோசனைக் குழு உறுப்பினராக உள்ளார்.

2017ம் ஆண்டில் பல்வேறு துறைகளில் செயற்கை நுண்ணறிவை மேம்படுத்துவதற்கான பணிக்குழுவின் தலைவராக காமகோடியை  மத்திய வர்த்தக மற்றும் தொழில் அமைச்சகத்தால் நியமிக்கப்பட்டார்.

இளமைக்கால கல்வி
வி. காமகோடி சென்னைப் பல்கலைக்கழகத்தில்  கணினி அறிவியல் மற்றும் பொறியியல் படிப்பில் இளநிலைப் பட்டம் பெற்றார். பின் இந்திய தொழில்நுட்பக் கழகம் சென்னையில் அதே துறையில் முதுநிலைப் பட்டம் மற்றும் முனைவர் பட்டம் பெற்றார். பின்னர் பெங்களூர் இந்திய அறிவியல் நிறுவனம் மற்றும் சென்னை  கணித அறிவியல் கழகத்தில் ஆய்வுகள் மேற்கொண்டு முதுமுனைவர் பட்டம் பெற்றார். பின்னர்  இந்திய தொழில்நுட்பக் கழகம் சென்னையில் கணினி அறிவியல் & பொறியியல் துறையில் விரிவுரையாளராக சேர்ந்தார்.

விருப்பமான துறைகள்
வி எல் எஸ் ஐ (VLSI) வடிவமைப்பு, கிளஸ்டர் கம்ப்யூட்டிங், உயர் செயல்திறன் கணினி, அல்காரிதம்கள், தரவு கட்டமைப்புகள், கணக்கீட்டு வடிவியல் ஆகியவற்றின் மென்பொருள் அம்சங்கள்.

எழுதிய நூல்கள்
 Building the SHAKTI microprocessor  - Author. V. Kamakoti
 JUGAAD: Comprehensive Malware Behavior-as-a-Service -Authors: Sareena Karapoola, Nikhilesh Singh, Chester Rebeiro, V. Kamakoti
 Depending on HTTP/2 for Privacy? Good Luck!  - Authors : Gargi Mitra, Prasanna Karthik V, Patanjali SLPSK, Nitin Chandrachoodan, V. Kamakoti
 VNF-DOC: A Dynamic Overload Controller for Virtualized Network Functions in Cloud. - Authors : Sudhakar Murugasen, Shankar Raman, V. Kamakoti
 Sparsity-Aware Caches to Accelerate Deep Neural Networks. Authors : Vinod Ganesan, Sanchari Sen, Pratyush Kumar, Neel Gala, V. Kamakoti, Anand Raghunathan

மேற்கோள்கள்

வெளி இணைப்புகள்
 ‘Deeply concerned over engineering students pursuing non-core jobs, it’s a waste of resources,’ says IIT Madras director

வாழும் நபர்கள்
சென்னை நபர்கள்
தமிழக அறிவியலாளர்கள்
கோலா பேராங்

கோலா பேராங்; (ஆங்கிலம்: Kuala Berang; மலாய்: Kuala Berang) என்பது மலேசியா, திராங்கானு மாநிலத்தில், உலு திராங்கானு மாவட்டத்தின் (Hulu Terengganu District) தலைநகரம் ஆகும். திராங்கானு மாநிலத்தின் தலைநகரான கோலா திராங்கானு (Kuala Terengganu) மாநகரில் இருந்து 40 கி.மீ. கி.மீ. (25 மைல்) தொலைவில் உள்ளது. 

இந்த நகரம் கென்யிர் ஏரியின் (Lake Kenyir) நுழைவாயிலாகச் செயல்படுகிறது. அத்துடன் 1899-ஆம் ஆண்டில் இந்த நகருக்கு அருகில்தான் வரலாற்றுப் புகழ் திராங்கானு கல்வெட்டு (Terengganu Inscription Stone) கண்டுபிடிக்கப்பட்டது.

திராங்கானு சுல்தானகத்தின் தலைநகரமாக கோலா திராங்கானு அமைவதற்கு முன்னர்; கோலா பெராங் நகரம் தான் திராங்கானு மாநிலத்தின் முதல் தலைநகரமாக இருந்தது.

பொது

கோலா பேராங் ஒரு காலத்தில் திராங்கானுவில் மிக முக்கியப் பங்களிப்பாளராக இருந்தது. ஏனெனில், மாநிலத்தின் பெரும்பகுதியை இணைக்கும் ஆற்று அமைப்பு அங்கு இருந்தது. மூலம் ஆற்றுப் போக்குவரத்து குறையும் வரையிலும் ஒரே இடைத் தொடர்பு இடமாகவும் இருந்தது.

இந்தப் பகுதிதான் திராங்கானுவின் ஆரம்பகால மனிதக் குடியிருப்பு பகுதி என்று நம்பப்படுகிறது. கென்யிர் ஏரியைச் சுற்றியுள்ள குகைகளில் ஆரம்பகால மனித உபயோகப் பொருட்கள் கண்டுபிடிக்கப்பட்டன. அதன் மூலம் இது நிரூபிக்கப்பட்டுள்ளது. இப்பகுதி கென்யிர் நீர்த் தேக்கத்தில் மூழ்குவதற்கு முன்பு, இப்பகுதியில் வாழ்ந்த ஆரம்பகால மனிதர்களின் தடயங்களை மீட்டு எடுத்து இருக்கிறார்கள்.

போக்குவரத்து

கோலா பேராங் நகரம்,  மலேசிய கூட்டரசு சாலை 106 (Malaysia Federal Route 106) மூலம் அஜில்; கோலா திராங்கானு நகரங்களுடன் இணைக்கப்பட்டுள்ளது; மற்றும்  மலேசிய கூட்டரசு சாலை 14 (Malaysia Federal Route 14);  மலேசிய கூட்டரசு சாலை 247 (Malaysia Federal Route 247) ஆகியவை இந்த நகரில் தொடங்கி கோலா செண்டரிசு நகரில் முடிவடைகிறது. 

அங்கு அது  மலேசிய கூட்டரசு சாலை 185 (Malaysia Federal Route 185) என மாறுகிறது. பின்னர் அங்கு இருந்து கிளாந்தான், குவா மூசாங்; பகாங், கேமரன் மலை வழியாகச் செல்கிறது. இறுதியாக பேராக், ஈப்போ, சிம்பாங் பூலாய் பகுதியில் முடிவடைகிறது.

இருப்பினும் அஜில் நகரத்தில் கிழக்கு கடற்கரை விரைவுச்சாலை (East Coast Expressway) ஒரு பரிமாற்ற சாலையாகவும் அமைகிறது.

மேற்கோள்கள்

மேலும் காண்க
 கென்யிர் ஏரி 
 திராங்கானு கல்வெட்டு 
 உலு திராங்கானு மாவட்டம்

வெளி இணைப்புகள் 

 Visit Terengganu 2008 Blog

மலேசிய நகரங்கள்‎
திராங்கானு மாநில நகரங்கள்‎
ஒருங்கொளி டாப்பிளர் விரைவளவி

ஒருங்கொளி டாப்பிளர் விரைவளவி  என்பது விரைவை. அளக்க  ஒருங்கொளிக் கற்றையின் டாப்பிளர் பெயர்ச்சியை பயன்படுத்தும் நுட்பமாகும்.  இக்கருவியின் விரைவு அளவீடு தனிமுதலானதும் முன் அளவீடு செய்யவேண்டாத முறையுமாகும்.

மேற்கோள்கள்

அளவை
ஒருங்கொளி
மென்மையான தரையிறக்கம்

மென்தரையிறக்கம் (soft landing)என்பது வானூர்தியோ ஏவூர்தியோ கலத்துக்கும் அதிலமையும் ஏற்புச் சுமைகளுக்கும் சிதைவின்றித் த்ஹரையிறங்குதலாகும். மென் தரையிறக்கத்தில் சராசரி குத்துநிலை விரைவு நொடிக்கு 2மீட்டருக்கும் குறைவாக இருக்கவேண்டும்.

மென்தரையிறக்கத்தைப் பின்வருமாறு நிகழ்த்தலாம்

 வான்குடை வளிமன்டலம் உள்ள கோளில் நீர்ப்பகுதியில்(கடலில்) இறங்க பயன்படுகிறது.
 வளிமண்டலமில்லாத நிலா போன்ற துணைக்கோலிலும் கோளிலும் இரங்க குத்துநிலை ஒடுக்க ஏவூர்திகள் பயன்படுகின்றன. பயன்படுத்தி.
 கிடைநிலைத் தரையிறங்கல்வழியாகவும் வானூர்திகளும்  விண்ணோடங்களும் கிடைநிலையில் மென்மையாக தரையில் இறங்குகின்றன..

மேற்கோள்கள்

விண்வெளிப் பயணங்கள்
சின்ச்போக்லி சட்டமன்றத் தொகுதி

சின்ச்போக்லி சட்டமன்றத் தொகுதி, (Chinchpokli Assembly constituency) இந்தியா நாட்டின் மேற்கு திசை மாநிலமான மகாராட்டிரா மாநிலத்தின் 288 சட்டமன்றத் தொகுதிகளில் ஒரு தொகுதியாகும். சின்ச்போக்லி தெற்கு மும்பை மக்களவைத் தொகுதியின் ஒரு பகுதியாகவும் இருந்தது. 2008 ஆம் ஆண்டு பைகுல்லா சட்டமன்றத் தொகுதி உருவாகும் வரை 2004 ஆம் ஆண்டு தேர்தல் வரை சின்ச்போக்லி மும்பை மக்களவைத் தொகுதியின் கீழ் இருந்தது.

சட்டமன்ற உறுப்பினர்கள் 
 1978: கவிசுகர் சுகாசு துலாசி, சுயேச்சை
 1980: சேக் சமிம் அகமது, இந்திய தேசிய காங்கிரசு
 1985: பி.டி.சூட், இந்திய தேசிய காங்கிரசு
 1990: பி.டி.சூட், இந்திய தேசிய காங்கிரசு
 1995: பயாசு அகமது, சனதா தளம்
 1999: மது சவான், இந்திய தேசிய காங்கிரசு
 2004: அருண் கவ்லி, அகில் பாரதிய சேனா

மேலும் பார்க்கவும் 
 சின்ச்போக்லி
 தெற்கு மும்பை
 மகாராஷ்டிரா சட்டப் பேரவையின் தொகுதிகளின் பட்டியல்

மேற்கோள்கள் 

மும்பை மாவட்டம்
மும்பை
கம்போங் ராஜா

கம்போங் ராஜா அல்லது கோத்தா புத்ரா; (ஆங்கிலம்: Kampung Raja; அல்லது Kota Putera மலாய்: Kampung Raja, Besut) என்பது மலேசியா, திராங்கானு மாநிலத்தில், பெசுட் மாவட்டத்தில் (Besut District) உள்ள நகரம். திராங்கானு மாநிலத்தின் தலைநகரான கோலா திராங்கானு (Kuala Terengganu) மாநகரில் இருந்து 82 கி.மீ. தொலைவில் உள்ளது

பெசுட் மாவட்டத்தின் நிர்வாக மையமாகவும் தலைநகரமாகவும் விளங்கும் கம்போங் ராஜா, ஒரு காலக் கட்டத்தில் திராங்கானு அரசர்கள் வாழ்ந்த இடமாகவும் அறியப் படுகிறது. அதனால்தான் அதற்கு கோத்தா புத்ரா எனும் அடைமொழிப் பெயரும் உள்ளது.

பொது

கோத்தா (Kota) என்றால் மலாய் மொழியில் கோட்டை; புத்ரா (Putera) என்றால் மைந்தர் அல்லது இளவரசர் என்று பொருள்.

நீண்ட காலத்திற்கு முன்பு, இங்கு ஒரு ராஜா வாழ்ந்தார் என்றும் அவருடைய கோட்டை இங்கே கட்டப்பட்டது என்றும் இங்குள்ள கிராமவாசிகள் கூறுகின்றனர். ஆனால் இப்போது அந்தக் கோட்டை இங்கு இல்லை. கோலா திராங்கானுவுக்கு மாற்றப்பட்டுள்ளது.

இருப்பினும் இசுதானா தெங்கு லாங் (Istana Tengku Long) என்று அழைக்கப்படும் ஒரு பழைய கோட்டை மட்டுமே இன்னும் இங்கு உள்ளது.

கிளாந்தான்-பட்டாணி மலாய் மொழி

கம்போங் ராஜா நகரம் திராங்கானு மாநிலத்தில் அமைந்து இருந்தாலும், அங்குள்ள மக்கள்  கிளாந்தான்-பட்டாணி மலாய் மொழியை (Kelantanese Malay) பேசுகிறார்கள். மற்றும் கிளாந்தான் மாநிலத்திற்கு அருகாமையில் இருப்பதால் கலாசார ரீதியாக கிளந்தானிய மக்களாகவே (Kelantanese) வாழ்கின்றனர்.

கம்போங் ராஜா நகரத்தில் உள்ள பெரும்பாலான மலாய்க்காரர்கள், திராங்கானிய அடையாளத்தை விட (Terengganuan identity) கிளந்தானிய அடையாளத்துடன் (Kelantanese identity) தங்களை அடையாளப்படுத்திக் கொள்கிறார்கள்.

பெசுட் மாவட்டத்தில் உள்ள மற்றொரு நகரான ஜெர்த்தே நகரம் (Jerteh), கம்போங் ராஜா நகரத்தைவிட மிகவும் வளர்ச்சி அடைந்த நகரமாகத் திகழ்கின்றது.

காலநிலை
மாராங் ஒரு வெப்பமண்டல மழைக்காடு காலநிலையையும்; ஆண்டு முழுவதும் கனமான மழை பொய்வையும் கொண்டுள்ளது.

மேற்கோள்கள்

மேலும் காண்க
 பெசுட் மாவட்டம் 
 கிளாந்தான்-பட்டாணி மலாய் மொழி

வெளி இணைப்புகள் 

 History of Besut
 {{Webarchive|url=https://web.archive.org/web/20180527120814/http://www.penerangan.gov.my/terengganu/index.php/galeri/foto-program-jabatan/151-info-k1m-kampung-raja INFO KAMPUNG RAJA. 
 Location of Kampung Raja on Google Maps

மலேசிய நகரங்கள்‎
திராங்கானு மாநில நகரங்கள்
கூட்டு கணினி குற்றச் செயலகம்

கூட்டு கணினி குற்றச் செயலகம், இந்தியப் பாதுகாப்புப் படைகள் கூட்டாக இணைந்து, இந்திய இராணுவத்திற்கு எதிரான கணினி குற்றங்களை எதிர்கொள்ளும் அமைப்பாகும். கூட்டு கணினி குற்றச் செயலகத்துடன் இந்திய உளவுத்துறை மற்றும் ஆராய்ச்சி மற்றும் பகுப்பாய்வு அமைப்புகள் நெருக்கமாக இணைந்து செயல்படுகிறது. 

மேலும் பிற இராணுவ சேவை அமைப்புகளுக்கு ஒருங்கிணைப்பு மற்றும் வழிகாட்டுதலை வழங்குகிறது. இதன் தந்திரோபாய நுண்ணறிவை வழங்கும் பெரும்பாலான கருவிகள் உருசியாவைச் சேர்ந்தவை ஆகும். இதில் சிறப்பு திசை கண்டறிதல் மற்றும் கண்காணிப்பு உபகரணங்கள் அடங்கும்.

இவ்வமைப்பின் முதன்மையான பணி இரகசிய வார்த்தைகளை உருவாக்குவதும்,சமிக்கை நுண்ணறிவு,  சங்கேத வார்த்தைகளை படித்தறிவதும் ஆகும். இதன் நடவடிக்கைகளை இராணுவப் பாதுகாப்பு புலனாய்வு முகமை மற்றும் இராணுவப் புலனாய்வு இயக்குநரகத்துடன் ஒருங்கிணைந்து செயல்படுகிறது. இந்த அமைப்பின் அதிகாரிகள் பெரும்பாலும் இந்திய இராணுவத்தின் பொறியாளர் சேவைப் பிரிவைப் சேர்ந்தவர்கள் ஆவார்.

அதிகார அமைப்பு  
இதன் அதிகாரிகளை இரண்டு குழுக்களாகப் பிரிப்பர்.

குழு ஏ 

 இயக்குநர் 
 இணை இயக்குநர்
 துணை இயக்குநர்
 முதுநிலை சிஸ்டம் பாதுகாப்பு அதிகாரி-I
 முதுநிலை சிஸ்டம் பாதுகாப்பு அதிகாரி-II

குழு பி

 சிஸ்டம் பாதுகாப்பு அதிகாரி
 முதுநிலை தொழில்நுட்ப உதவியாளர் 
 தொழில்நுட்ப உதவியாளர்  
 கணினி நிரலாக்கர்
 இளநிலை கணினி நிரலாக்கர் 
 தரவு பகுப்பாய்வு உதவியாளர்

இதனையும் காண்க
 இந்தியப் புலனாய்வு அமைப்புகளின் பட்டியல்

மேற்கோள்கள்

இந்தியப் புலனாய்வு அமைப்புகள்
இந்திய படைத்துறை
திரிலோச்சன் பிரதான்

திரிலோச்சன் பிரதான் (Trilochan Pradhan) (3 ஜனவரி 1929 - 4 டிசம்பர் 2021) ஒரு இந்திய விஞ்ஞானி ஆவார்.

தொழில் 
பிரதான் 1956 ஆம் ஆண்டு சிகாகோ பல்கலைக்கழகத்தில் முனைவர் பட்டம் பெற்றார்.  1964 ஆம் ஆண்டு முதல் 1974 ஆம் ஆண்டு வரை சாகா அணு இயற்பியல் நிறுவனத்தில் கோட்பாட்டு அணு இயற்பியல் பிரிவுக்கு தலைமை தாங்கினார். 1974 ஆம் ஆண்டு முதல் 1989 ஆம் ஆண்டு வரை புவனேசுவரில் உள்ள இயற்பியல் நிறுவனத்தின் முதல் இயக்குநராக இருந்தார். 1989 ஆம் ஆண்டு முதல் 1991 ஆம் ஆண்டு வரை உத்கல் பல்கலைக்கழகத்தின் துணைவேந்தராக பணியாற்றினார்.

புத்தகங்கள் 

 ஃபோட்டான், (நோவா சயின்சு பதிப்பாளர்கள், நியூயார்க்), 2001.
 குவாண்டம் இயங்கியல் (ஹைதராபாத் பல்கலைக்கழக அச்சகம்) 
 ஹைட்ரஜன் வழியாக செல்லும் புரோட்டான்களால் எலக்ட்ரான் பிடிப்பு

விருதுகள் 
 கலிங்க ரத்னா, 2018 
 கலிங்க சம்மான், 2014 
 பத்ம பூசன், 1990 
 மேகநாத் சாகா விருது, 1980

மேற்கோள்கள் 

சிக்காகோ பல்கலைக்கழக முன்னாள் மாணவர்கள்
2021 இறப்புகள்
1929 பிறப்புகள்
கோபால்ட்(II) சிடீயரேட்டு

கோபால்ட்(II) சிடீயரேட்டு (Cobalt(II) stearate) C36H70CoO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். கோபால்ட்டு உலோகமும் சிடீயரிக் அமிலமும்  சேர்ந்து இந்த உலோகச் சேர்மம் உருவாகிறது. கோபால்ட் சிடீயரேட்டு சேர்மம் ஓர் உலோக சோப்பு, அதாவது கொழுப்பு அமிலத்தின் உலோக வழித்தோன்றல் என வகைப்படுத்தப்படுகிறது.

தயாரிப்பு
கோபால்ட்(II) குளோரைடு மற்றும் சோடியம் சிடீயரேட்டு சேர்மங்களின் பரிமாற்று வினையில்கோபால்ட் சிடீயரேட்டு உருவாகிறது:

இயற்பியல் பண்புகள்
கோபால்ட்(II) சிடீயரேட்டு ஓர் ஊதா நிறச் சேர்மமாக  பல்வேறு விதமான  படிக அமைப்புகளில் தோன்றுகிறது. 

நீரில் இது கரையாது.

பயன்கள்
கோபால்ட்(II) சிடீயரேட்டு இரப்பருக்கான உயர் செயல்திறன் பிணைப்பு முகவராகும். இயற்கை இரப்பர், சிசுட்டீன், சிடைரீன்-பியூடடாடையீன் இரப்பர் மற்றும் இவற்றின் சேர்மங்களுடன்  பித்தளை அல்லது துத்தநாகம் பூசப்பட்ட எஃகு தண்டு அல்லது உலோகத் தகடுகள் மற்றும் பல்வேறு வெற்று எஃகு ஆகியவற்றுடன் எளிதில் பிணைப்பை ஏற்படுத்திக் கொள்ள வல்லதாகும். குறிப்பாக பித்தளையுடன்  பல்வேறு தடிமன்களில் முலாம் பூசுவதற்கு. கோபால்ட் சிடீயரேட்டு ஏற்றதாகும்.

மேற்கோள்கள்

கோபால்ட்(II) சேர்மங்கள்
சிடீயரேட்டுகள்
விண்மீன் தடங்காணி

விண்மீன் தடங்காணி (star tracker) என்பது ஒளிமின்கலங்களையோ படப்பிடிப்புக் கருவியையோ பயன்படுத்தி விண்மீன்களின் இருப்பை அளக்கும் ஒர் ஒளியியல் கருவியாகும்.

வானியலாளர்கள் பல விண்மீன்களின்  இருப்புகளை மிகவும் துல்லியமாக அளந்துள்ளதால், ஒரு விண்கத்தில் உள்ள விண்மீன் தடங்காணியைப் பயன்படுத்தி, விண்மீன்கள் சார்ந்த விண்கலத்தின் திசைவைப்பைத் தீர்மானிக்கலாம். இதை நிறைவேற்ற, விண்மீன் தடங்காணி விண்மீன்க ளின் படிமத்தைப் பெற்று, அவற்றின் தோற்ற இருப்பை விண்கலம் சார்ந்த சட்டகத்தில் கண்டு, விண்மீன்களை இனங்காணலாம். பிறகு அவற்றின் இருப்புகளை விண்மீன் அட்டவணையில் உள்ள தனிமுதல் இருப்புகளோடு ஒப்பிடலாம். இத்ற்காக விண்மீன் தடங்காணி ஒரு செயலாக்கியைப் ப்யன்படுத்துகிறது. இச்செயலாக்கி நோக்கிய விண்மீன்களின் பாணியை  அறிந்து வானப் பரப்பில் உள்ள விண்மீன்களின் பாணியோடு ஒப்பிட்டு இனங்காண்கிறது.

மேற்கோள்கள்

வானியற் கருவிகள்
கருவிகள்
உணரிகள்
கருவியியல்
கோபால்ட்டு மெட்டாசெருமேனேட்டு

கோபால்ட்டு மெட்டாசெருமேனேட்டு (Cobalt metagermanate) CoGeO3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். கோபால்ட்டின் செருமேனேட்டு உப்புகளில் இதுவும் ஒன்றாகும். அறை வெப்பநிலையில் பாரா காந்தப்பண்பை வெளிப்படுத்தும் இச்சேர்மம் 32± 1 கெல்வின் வெப்பநிலையில் எதிர்பெரோகாந்தப்பண்புக்கு மாறுகிறது. கோபால்ட்டு மெட்டாசெருமானேட்டு செஞ்சாய்சதுரம், ஒற்றைசரிவச்சு ஆகிய இரண்டு வகையான படிக வடிவங்களில் உள்ளது.

தயாரிப்பு

அதிக வெப்பநிலையில் கோபால்ட்(II,III) ஆக்சைடு (அல்லது கோபால்ட்(II) ஐதராக்சைடு) மற்றும் செருமானியம் டை ஆக்சைடு ஆகியவற்றின் வினையால் இது உருவாகிறது. இரசாயன நீராவி கட்ட பரிமாற்ற முறையும் கோபால்ட்டு மெட்டாசெருமானேட்டு தயாரிப்பிற்கு பயன்படுத்தப்படுகிறது.

மேற்கோள்கள்

கோபால்ட்(II) சேர்மங்கள்
செருமேனேட்டுகள்
கோலா பெசுட்

கோலா பெசுட்; (ஆங்கிலம்: Kuala Besut; மலாய்: Kuala Besut) என்பது மலேசியா, திராங்கானு மாநிலத்தில், பெசுட் மாவட்டத்தில் (Besut District) உள்ள நகரம்; ஒரு முக்கிம். திராங்கானு மாநிலத்தின் தலைநகரான கோலா திராங்கானு (Kuala Terengganu) மாநகரில் இருந்து 107 கி.மீ. தொலைவில் உள்ளது. இந்த அமைதியான நகரம் தென்சீனக் கடல் கரையோரத்தில், தீபகற்ப மலேசியாவின் வடகிழக்கில் அமைந்துள்ளது.

கோலா பெசுட் துறைமுகப் பட்டினம், மலேசியாவின் மிக அழகான தீவுகளில் ஒன்றான பெர்கெந்தியான் தீவுகளின் (Perhentian Islands) நுழைவாயில் (Departure Point) என்று அழைக்கப்படுகிறது. பெர்கெந்தியான் தீவுகளுக்குச் செல்ல, வணிக ரீதியில் பல படகுத் துறைகள் கோலா பெசுட் துறைமுகப் பட்டினத்தில் இயங்குகின்றன. [பெர்கெந்தியான் தீவு]]களைப் பற்றிய நினைவுப் பொருட்களை விற்கும் சிறிய கடைகளும் கோலா பெசுட் நகரத்தின் முழுமைக்கும் உள்ளன.

பொது

1942 டிசம்பர் 10-ஆம் தேதி, மலாயாவை சப்பானியர்கள் தென்சீனக் கடல் வழியாக  ஆக்கிரமிப்பு செய்த போது முதலில் கோத்தா பாருவில் தான் தரை இறங்கினார்கள். அடுத்தக் கட்டமாக திராங்கானுவின் தலைநகரான கோலா திராங்கானுவிற்குச் செல்வது அவர்களின் திட்டம். 

இருப்பினும் அதற்கு முன்னர் கோலா பெசுட் நகரத்தைக் கைப்பற்றினார்கள். ஏன் என்றால் கோலா பெசுட் நகரத்திற்கு அருகில்தான் கோங் கெடாக் இராணுவ வானூர்தி நிலையம் (Gong Kedak RMAF - Royal Malaysian Air Force) உள்ளது. ஆகவே வானூர்தி நிலையத்தைக் கைப்பற்றுவதற்கு முன்னர் கோலா பெசுட் நகரத்தைக் கைப்பற்ற வேண்டிய கட்டாயம் ஏற்பட்டது. 

கோங் கெடாக் இராணுவ வானூர்தி நிலையத்தை கைப்பற்றிய பின்னர் தான் கோலா திராங்கானுவின் மீது படை எடுத்தார்கள்.

காலநிலை
மாராங் ஒரு வெப்பமண்டல மழைக்காடு காலநிலையையும்; ஆண்டு முழுவதும் கனமான மழை பொய்வையும் கொண்டுள்ளது.

காட்சியகம்

மேற்கோள்கள்

மேலும் காண்க
 பெசுட் மாவட்டம் 
 கிளாந்தான்-பட்டாணி மலாய் மொழி

வெளி இணைப்புகள் 
 History of Besut
 {{Webarchive|url=https://web.archive.org/web/20180527120814/http://www.penerangan.gov.my/terengganu/index.php/galeri/foto-program-jabatan/151-info-k1m-kampung-raja INFO KAMPUNG RAJA. 
 Location of Kampung Raja on Google Maps

மலேசிய நகரங்கள்‎
திராங்கானு மாநில நகரங்கள்
நிலாத் தண்ணீர்

நிலாத் தண்ணீர் (Lunar water)  என்பது நிலாவில் உள்ள தண்ணீர் ஆகும். சூரிய ஒளிபடும் நிலா மேற்பரப்பில் விரவிய நீர் மூலக்கூறுகள் நிலவுவதாக நாசாவின் சோஃபியா நோக்கீட்டகம் 2020 இல் கண்டுபிடித்துள்ளது..படிப்படியாக, இந்த நீரின் ஆவி ஒளியாற் சிதைந்து, விண்வெளியில் நீரகத்தையும்(ஐதரசன்) உயிரகத்தையும்(ஆக்சிசன்) விடுவிக்கிறது. அறிவியலாளர்கள் நிலா முனைகளில் நிலையாக நிழலில் உள்ள தண்ணிய மொத்தல்குழிகளில் பனி வடிவில் நீர் உள்ளதைக் கண்டுபிடித்துள்ளனர். நீர் மூலக்கூறுகள் நிலா வளிமண்டலத்தில் மிக அருகலாகவே காணப்படுகின்றன.

இருநீரக ஆக்சைடு எனும் நீரும்(H2O)]], ஐதராக்சில் குழு(-OH) சார்ந்த வேதிமங்களும், நிலாக் கனிமங்களில் ஐதரேட்டுகளாகவும் ஐதராக்சைடுகளாகவும் வேதியியலாகப் பிணைந்து உள்ளனவே தவிர, கட்டற்ற தண்ணீராகக் கிடைப்பதில்லை.   இதுவும் நிலா மேற்பரப்பைப் பொறுத்தவரை, சான்றுகளின் அடிப்படையில், மிகவும் தாழ்செறிவிலேயே நிலவுகிறது. உண்மையில், மேற்பரப்புப் பொருள் தன் புறப்பரப்பில் உறிஞ்சிய நீர் 1000 இல் 10 பங்கு அளவிலான சுவடுகளாகவே நிலவுகிறது என மதிப்பிடப்பட்டுள்ளது.

மேற்கோள்கள்

வெளி இணைப்புகள்
 CubeSat for investigating ice on the Moon — SPIE Newsroom
 Ice on the Moon — NASA Goddard Space Flight Center
 Fluxes of fast and epithermal neutrons from Lunar Prospector: Evidence for water ice at the lunar poles — Science
 Moon has a litre of water for every tonne of soil  — Times Online
 Unambiguous evidence of water on the Moon — Slashdot Science Story

நீர்
நிலா சார்ந்த அறிவியல்
கோலா டுங்குன்

கோலா டுங்குன்; (ஆங்கிலம்: Kuala Dungun; மலாய்: Kuala Dungun) என்பது மலேசியா, திராங்கானு மாநிலத்தில், டுங்குன் மாவட்டத்தில் (Dungun District) உள்ள நகரம்; ஒரு முக்கிம். திராங்கானு மாநிலத்தின் தலைநகரான கோலா திராங்கானு (Kuala Terengganu) மாநகரில் இருந்து 72 கி.மீ.; கோலா பெசுட் (Kuala Besut) நகரில் இருந்து 200 கி.மீ. தெற்கில் உள்ளது. 

இந்த நகரம் தஞ்சோங் ஜாரா நகரத்திற்கும் பாக்கா நகரத்திற்கும் நடுவே உள்ளது. அத்துடன் தென் சீனக் கடலில் பாயும் டுங்குன் ஆற்றின் முகப்பில் அமைந்துள்ளது. இந்த நகரத்தின் வடக்கில் செரங்காவ்; கிழக்கில் பாசிர் ராஜா; தெற்கில் உலு பாக்கா மற்றும் மேற்கில் பாக்கா ஆகிய முக்கிம்கள் எல்லைகளாக உள்ளன .

பொது

1940-ஆம் ஆண்டுகளில் கோலா டுங்குன் ஓர் இரும்புச் சுரங்க நகரமாக இருந்தது. மேற்கில் அமைந்துள்ள புக்கிட் பீசி (Bukit Besi) என்ற சிறிய நகரத்தில் இரும்புத் தாது எடுக்கப்பட்டது. அந்தக் கட்டத்தில் கோலா டுங்குன் துறைமுகமாகச் செயல்பட்டது. அங்கு இருந்து இரும்புத் தாது கப்பல்களுக்கு மாற்றப்பட்டது.

சுரங்கத் தொழிலுக்கு பெயர் பெற்ற கோலா டுங்குன் மற்றும் புக்கிட் பீசி நகரங்கள், தொடருந்து பாதையால் இணைக்கப்பட்டு இருந்தன. அந்தத் தொடருந்து பாதை உள்நாட்டு கிராம மக்களுக்கும், வணிக செயல்பாடுகளுக்கும் பொது போக்குவரத்துச் சேவையை வழங்கி வந்தது.

மக்கள் தொகை

2020-ஆம் ஆண்டு நிலவரப்படி, கோலா டுங்குன் மக்கள் தொகை ஏறக்குறைய 10,000 என மதிப்பிடப்பட்டு உள்ளது. பெரும்பான்மையான மக்கள் மலாய்க்காரர்கள்; சிறுபான்மையினர் சீனர்கள் மற்றும் இந்தியர்கள்.

கோலா டுங்குன் இரவுச் சந்தை

கோலா டுங்குன் நகரம் இப்போது திராங்கானு மாநிலத்தில் மற்றொரு கடற்கரை நகரமாக விளங்குகிறது. ஒவ்வொரு வியாழன் தோறும் வாராந்திர இரவுச் சந்தை (Weekly Night Market) வணிகத்திற்காகத் திறக்கும் போது மட்டும் டுங்குன் நகரம் உயிர்பெறுகிறது. 

கோலா டுங்குன் இரவுச் சந்தை திராங்கானுவில் மிகப்பெரிய இரவு சந்தையாக அறியப்படுகிறது. வெளிநாடுகளில் இருந்து இறக்குமதி செய்யப்பட்ட ஆடைகள் இரவுச் சந்தையில் விற்கப்படுகின்றன. கிராமப் புறங்களைச் சேர்ந்தவர்கள் விலைகுறைந்த பொருட்களை வாங்குவதற்கு கோலா டுங்குன் நகரத்திற்கு வருகிறார்கள். 

கோலா டுங்குன் மக்கள்தொகையில் பெரும் பகுதியினர் டுங்குன் நகருக்கு அருகில் உள்ள கெர்த்தே (Kerteh) நகரத்தின் பெட்ரோலியத் தொழில்களில் ஈடுபட்டுள்ளனர்.

கிராமங்கள்

கோலா டுங்குன் நகர்ப் பகுதியில் உள்ள கிராமங்கள் (முக்கிம்கள்):  

 கம்போங் பாரு கோலா டுங்குன் (Kampung Baru Kuala Dungun)
 கம்போங் தஞ்சோங் சாத்தி (Kampung Tanjung Jati)
 கம்போங் சாபி (Kampung Jabi)
 கம்போங் சூரா தெங்கா (Kampung Sura Tengah)
 கம்போங் பெங்காலான் அஜால் (Kampung Pengkalan Ajal)

மேற்கோள்கள்

மேலும் காண்க
 டுங்குன் மாவட்டம் 
 உலு திராங்கானு மாவட்டம்

வெளி இணைப்புகள் 
 

மலேசிய நகரங்கள்‎
திராங்கானு மாநில நகரங்கள்